L 146/18 Az Európai Unió Hivatalos Lapja 2007.6.8. A BIZOTTSÁG 636/2007/EK RENDELETE (2007. június 7.) a 79/65/EGK tanácsi rendelet mellékletétől a romániai körzetek tekintetében való eltérésről AZ EURÓPAI KÖZÖSSÉGEK BIZOTTSÁGA, tekintettel Bulgária és Románia csatlakozási szerződésére, tekintettel Bulgária és Románia csatlakozási okmányára és külö- nösen annak 41. cikke (1) bekezdésére, mivel: (1) — Az Európai Gazdasági Közösségben működő mezőgazda- sági üzemek jövedelmére és üzleti tevékenységére vonat- kozó számviteli adatok gyűjtésére szolgáló hálózat létre- hozásáról szóló, 1965. június 15-i 79/65/EGK tanácsi rendelet (!t) melléklete meghatározza a rendelet 2. cikkének d) pontja szerinti körzetek listáját. 2) — A melléklettel összhangban Románia területe nyolc körzetre van osztva. Románia kérésének eleget téve a 79/65/EGK rendelet alkalmazásában Románia területét a Románia Európai Unióhoz történő csatlakozását követő első három évben egyetlen körzetnek kell tekinteni, és ezzel elősegíteni, hogy a szóban forgó tagállam reális kiválasztási tervet dolgozzon ki. Az e rendeletben előírt intézkedések összhangban vannak a Mezőgazdasági Számviteli Információs Hálózat Közös- ségi Bizottságának véleményével, ELFOGADTA EZT A RENDELETET: 1. cikk A 79/65/EGK tanácsi rendelet mellékletétől eltérve a szóban forgó rendelet alkalmazásában Románia 2009. december 31-ig egyetlen körzetet alkot. 2. cikk Ez a rendelet az Európai Unió Hivatalos Lapjában való kihirdetését követő hetedik napon lép hatályba. Rendelkezéseit a 2007-es számviteli évtől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2007. június 7-én. a Bizottság részéről Mariann FISCHER BOEL a Bizottság tagja () HL 109., 1965.6.23, 1859/65. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.